stanford-oval/wikipedia huggingface dataset:
שודדי הקאריביים – דמויות
דמויות אורחות > אשקאי ופוססן

אשקאי ופוססן, שניהם בגילומו של אומיד ג'לילי, הם זוג אחים פיראטים הודים המשמשים כיועציו של הקפטן אנגריה. הם מופיעים בסרט השלישי במהלך מועצת הפיראטים והם מתנגדים לשחרורה של קליפסו מגופה. השניים התנגדו לבחירת מלך למועצה וזלזלו בקוד הפיראטים, אך אז קפטן אדוארד טיץ', אביו של ג'ק יורה באשקאי למוות. כאשר חלה הצבעה על מלך הפיראטים האח שנשאר, פוססן מצביע לקפטן אנגריה.
דמויות אורחות > לוטננט ג'ון סקארפילד

לוטננט ג'ון סקארפילד, בגילומו של דייוויד ונהם, הוא מפקד הצי של סנט מרטין.
הוא נראה בסרט החמישי בעודו מורה לעצור ולהוציא להורג את ג'ק ספארו ואת קארינה הנחשבת למכשפה ובהמשך גם את הנרי טרנר, הנחשב לעריק. עם זאת צוותו של ג'ק באמצעות הנרי משבש את הוצאתם להורג ולאחר מאבק סקארפילד מוצא את קארינה והנרי עם חבל התלייה על צווארה של קארינה וחושב להרוג את שניהם. אז ג'ק מכה אותו והוא נופל, תוך שג'ק גונב את ספינתו.
סקארפילד, המודע למכשפה האמיתית סהאנסה ומאלץ אותה לגלות לו איפה ג'ק ושאר צוותו והיא מגלה תחת אילוץ שהוא בדרך לקלשונו של פוסידון. ג'ק לצד קארינה והנרי בורחים לחוף והוא תופס במקום את סקראם ולוכד את צוות הספינה, שלבסוף משתחרר. בסוף הוא מוצא את ספינת ברבוסה וספארו ומתכונן לירות בתם, אך ספינתו נמעכת בידי "מרי השקטה" של ארמנדו סלזאר והוא נהרג.
דמויות אורחות > המושל דיקס

המושל דיקס, בגילומו של ברוס ספנס, הוא ראש העירייה של סנט מרטין. הוא מופיע בתחילת הסרט החמישי בעודו מציג את הבנק המרכזי של העיר, אשר נחשב לממון מפני כל יכולת לפרוץ אליו. עם זאת כאשר החיילים שלו פותחים את דלת הכספת הם מגלים את ג'ק ספארו שוכב בפנים ומתכוננים לירות בו. עם זאת הם עוצרים, כאשר הם מגלים להפתעתו של המושל את אשתו, פרנסיס, שנראה שכבה עם ג'ק בטעות. ג'ק מנצל את המתנתם כדי שצוותו יגנוב את הבנק.
דמויות אורחות > סהאנסה

סהאנסה, בגילומה של גולשיפתה פרהני, היא מכשפה ימית העוסקת בקסם שחור וגילוי עתידות, היכולה לנחש עתידות אך מבקשת קורבן דם בתמורה לשירותיה. היא נהגה לעזור לפיראטים שנתנו לה תגמול דם, ביניהם ברבוסה, לו עזרה להרוג הרבה מאויביו.
היא מגלה את ג'ק בסנט מרטין כשהוא מאבד את מצפנו בתמורה לרום ולוקחת את המצפן. בהמשך ברבוסה מגיע אליה כדי לבקש ממנה הצלה מסלזאר והיא נותנת לו את המצפן, אך מזהירה אותו שהפלגה למקום קלשונו של פוסידון ייגמר במותו למען אוצר. ברבוסה שאינו מבין את המסר (שקארינה היא בתו שתהיה בסכנה) מתעקש והיא מניחה לו.
לאחר מכן חייל הצי בראשות סקארפילד מאיים שתסגיר את ג'ק או שיהרוג אותה והיא מגלה לו.
דמויות אורחות > פייר (פיג) קלי

פייר (פיג) קלי, המגולם בידי קן רידלי, הוא פיראט ששלט במימי הקריביים ובעברו פגש את ג'ק, אשר נותר חייב לו כסף.
הוא פוגש בג'ק בסרט החמישי לצד הנרי וקארינה והוא כופה על ג'ק להתחתן עם אחותו האלמנה, ביאטריס. קלי מכין את האנשים סביב שלד לווייתן גדול וג'ק נאלץ לנשק את האלמנה השמנה והמכוערת. עם זאת ברבוסה מגיעה בדיוק, יורה ברגלו של קלי ומבריח את האנשים, אך גם לוכד את ג'ק במטרה להביאו לקפטן סלזאר.
דמויות אורחות > דוד ג'ק ספארו

ג'ק ספארו הוא דודו של קפטן ג'ק ספארו בעל אותו שם ואחיו של קפטן אדוארד טיג, המגולם בידי פול מקרטני. ג'ק פוגש את אחיינו הקפטן בסרט החמישי בעודם במעצר בתוך תא מעצר, תוך כדי משחק פוקר עם חברים. דוד ג'ק נותן לאחיינו מספר עצות על הצלה מהוצאה להורג ואז שר שירי פיראטים.
| שודדי הקאריביים |
| --- | --- | --- |
| סרטים | קללת הפנינה השחורה (2003) • תיבה של איש מת (2006) • סוף העולם (2007) • זרמים זרים (2011) • נקמתו של סלזאר (2017) • Tales of the Code: Wedlocked ‏(2011) |  |
| דמויות ושחקנים | ג'ק ספארו • הקטור ברבוסה • וויליאם טרנר • אליזבת' סוואן • ג'ושאמי גיבס • דיווי ג'ונס • שחור הזקן • טיה דאלמה |  |
| שונות | מתקן שעשועים • ג'רי ברוקהיימר • גור ורבינסקי • רוב מרשל |  |
ג'וני דפ, המשחק את קפטן ג'ק ספארו
ג'פרי ראש, המשחק את קפטן ברבוסה
אורלנדו בלום, המשחק את ויל טרנר
קיירה נייטלי, המשחקת את אליזבת' סוואן
קווין מקנלי, המשחק את ג'ושאמי גיבס
ביל ניי, המשחק את קפטן דיווי ג'ונס
טום הולנדר, המשחק את לורד קאטלר בקט
איאן מקשיין, המשחק את קפטן אדוארד טיץ'
פנלופה קרוז, המשחקת את אנג'ליקה טיץ'
ברנטון ת'ווייטס, המשחק את הנרי טרנר
קאיה סקודלריו, המשחקת את קארינה סמית'
חאווייר ברדם, המשחק את קפטן ארמנדו סלזאר
ג'ק דבנפורט, המשחק את ג'יימס נורינגטון
סטלאן סקארסגארד, המשחק את ביל "אוזן־הנעל" טרנר
נעמי האריס, המשחקת את טיה דאלמה
ג'ונתן פרייס, המשחק את וות'רבי סוואן
צ'או יון-פאט, המשחק את קפטן סאו פאנג
דייוויד סקופילד, המשחק את איאן מרסר
סם קלאפלין, המשחק את פיליפ סוויפת'
אסטריד ברג'ס פריסבי, המשחקת את סירנה
סטיבן גראהם, המשחק את סקראם
מרטין קלבה, המשחק את מרטי
קית' ריצ'רדס, המשחק את קפטן אדוארד טיג
זואי סלדנה, המשחקת את אנה מריה
ריצ'רד גריפית'ס, המשחק את המלך ג'ורג' השני
אוסקר חאנדה, המשחק את הספרדי
רג'י לי, המשחק את טאי הואנג
דייוויד ונהם, המשחק את לוטננט ג'ון סקארפילד
ברוס ספנס, המשחק את המושל דיקס
פול מקרטני, המשחק את דוד ג'ק ספארו
ג'רום ביזלי

| --- | --- |

 לידה:  17 במאי 1980 (בן 44) קומפטון שבארצות הברית 
 עמדה:  פאוור פורוורד, סנטר 
 גובה:  2.08 מטרים
 מספר:  24
 מכללה:  מידלנד קולג' (1999–2001) אוניברסיטת דקוטה הצפונית (2001–2003)
 דראפט:  בחירה 33 (סיבוב שני), 2003 מיאמי היט
 קבוצות כשחקן
 2003–2004 2004 2005 2005–2006 2006 2006 2007 2007 2007 2007–2008 2008–2010  2010–2011   2011–2012:  מיאמי היט סו פולס סקייפורס אולקרספור גרנדה פולפק שווייצ'ה דקוטה ויזארדס סידני קינגס טרוטמונדוס דה קאראבובו ראלס דה לה וגה עירוני רמת גן דן בוס   בי.סי. דניפרו  אפואל ניקוסיה
 הישגים כשחקן
 ה-MVP של ליגת המכללות הקהילתיות (2001)   מלך הסלים של ה-NCAA דיוויז'ן 2 (2003)   אליפות ה-CBA לשנת 2005 (עזב את הקבוצה בטרם סוף העונה)   אליפות ה-NBDL לשנת 2007 (עזב את הקבוצה בטרם סוף העונה)   גביע הולנד בכדורסל (2009)
 
ג'רום ביזלי (באנגלית: Jerome Beasley; נולד ב-17 במאי 1980) הוא כדורסלן עבר אמריקאי ששיחק בעירוני רמת גן. גובהו הוא 2.08 מ', והוא שיחק בעמדות הסנטר והפאוור פורוורד.
קריירת בית ספר תיכון

ביזלי למד בבית הספר התיכון מורנו ואלי בעיר מורנו ואלי בקליפורניה וסיים את לימודיו בשנת 1999. בשנת הלימודים האחרונה שלו, הוא הוביל את מורנו ואלי למאזן של 25-6 בליגת התיכונים וממוצעיו היו 19 נקודות, 15 ריבאונדים ו-4 אסיסטים למשחק.
קריירת הקולג'

ביזלי שיחק במידלנד קולג', מכללה קהילתית בטקסס, את עונת 1999/2000 ואת עונת 2000/2001 בה נבחר ל-MVP של ליגת המכללות הקהילתיות בארצות הברית עם 24.2 נקודות ו-8.4 ריבאונדים למשחק.
לאחר מכן עבר לשחק במדי אוניברסיטת דקוטה הצפונית מהדרג השני של מוסדות ה-NCAA את עונות 2001/2002 ואת 2002/2003. ביזלי הוביל את הליגה בקליעה והוכתר כ"מלך הסלים" של דייוויז'ן 2 במכללות ב-2003 עם 26.6 נק' למשחק. ביזלי היה שחקן בכיר בקבוצה וסיים את שנתו האחרונה שם עם ממוצעים של 26.6 נקודות, 8.9 ריבאונדים למשחק, עם 51.3% מהשדה, ועם 73.6% דיוק מקו העונשין.
הקריירה המקצועית

ביזלי נבחר על ידי מיאמי היט כבחירה ה-33 בסיבוב השני של דראפט ה-NBA 2003, הוא שיחק רק שני משחקים עבורם לפני ששוחרר מהקבוצה. במהלך התקופה שהעביר במיאמי, הוא קלע בממוצע 1.0 נקודות למשחק בעונת 2003/2004.
את עונת 2004/2005 הוא פתח בליגת ה-CBA במדי סו פולס סקייפורס (הקבוצה שבסוף העונה תזכה באליפות הליגה) ורשם ממוצעים יפים של 17.8 נק' (56 אחוז מהשדה) ו-9.2 ריב' ב-16 משחקים, וב-2005 עבר לשחק במדי אולקרספור הטורקית.
ב-1 באוגוסט 2005 פורסם כי ביזלי ששיחק באותה העת בליגת הקיץ של ה-NBA קיבל הצעה מהפועל ירושלים של ארז אדלשטיין בסך 700,000 דולרים (סכום חסר תקדים אז למועדון, שנרכש חלקית על ידי ארקדי גאידמק זמן קצר קודם לכן) אולם הוא התלבט לגבי חזרה לאירופה ולבסוף החליט שלדחות את הצעתם בשל רצונו לנסות להתקבל למחנות קדם העונה של קבוצות ה-NBA שמהם ייקבעו הסגלים הסופיים לפתיחת העונה.
ב-22 באוגוסט 2005 סוכנו, מייק ניידיץ', התייחס בתקשורת הישראלית להצעת הפועל ירושלים ואמר כי ביזלי "ויתר על התכנונים לשחק ב-NBA בעונה הקרובה וישמח להגיע לירושלים אך מבוקש גם על ידי ריאל מדריד, אולקר (בה שיחק בעונה החולפת) וקאזאן מליגת העל הרוסית בכדורסל גברים".
לאחר שלא מצא מועדון שהחתים אותו לפתיחת העונה ב-NBA עבר לשחק את עונת 2005/2006 במדי גרנדה מליגת העל הספרדית אך ב-2006 שוחרר ועבר לשחק במדי פולפק שווייצ'ה מפולין.
ביזלי חזר לארצות הברית ופתח את עונת 2006/2007 במדי דקוטה ויזארדס מליגת הפיתוח של ה-NBA (הקבוצה שבסוף העונה תזכה גם היא באליפות הליגה). הוא שיחק שם במשך תשעה משחקים לפני שקנה את החוזה שלו כדי להשתחרר מהם ועבר לשחק בסידני קינגס מליגת העל האוסטרלית בכדורסל אבל הוא שוחרר בעקבות הדחת הקבוצה מן הפלייאוף. לאחר מכן שיחק את עונת הקיץ של 2007 במדי "Trotamundos de Carabobo" מוונצואלה וב-"Reales de La Vega" מהרפובליקה הדומיניקנית.
באוקטובר 2007, הוא עבר לישראל וחתם על חוזה לעונה עם עירוני רמת גן, לה עזר להישאר בליגת העל עם ממוצעים של 12 נקודות, ו-4.8 ריבאונדים ב-22.7 דקות למשחק ב-25 משחקים (כשב-24 מתוכם שיחק בחמישייה הפותחת). במהלך העונה עלו שמועות כי הפועל ירושלים מעוניינת שוב בשירותיו של ביזלי לצדו של כריס מאסי, אולם הדבר מעולם לא הבשיל לכדי עסקה. רמת גן הציעה לו חוזה לעונה נוספת אך הוא העלה את דרישותיו הכספיות וסירב להצעתה.
לאחר העונה המצוינת שהעביר במדי רמת גן, ביזלי הצטרף ל"אייפל טאוורס" דן בוס מהולנד בעונת 2008/2009, בה נחשב לאחד הזרים הטובים והעמיד ממוצעים נאים של 16.8 נקודות ו-8.6 ריבאונדים ב-28 דקות משחק אך שוחרר בינואר 2009 לאחר שבדיקת סמים שעבר יצאה חיובית עבור Carboxy THC, המרכיב הפעיל של מריחואנה שאסור לפי חוקי פיב"א אירופה ובשל כך הושעה מפעילות בכדורסל המקצועני.
למרות ההרחקה בעונה הקודמת, הוא קיבל חוזה נוסף של שנה אחת מאותה הקבוצה ההולנדית עבור עונת 2009/2010 בתקווה שהוא יהיה הסנטר הפותח שלהם לאותה העונה והקבוצה זכתה ביחד איתו בשנה זו בגביע ההולנדי בכדורסל.
בעונת 2010/2011 עבר לשחק במדי בי.סי. דניפרו מהסופרליגה האוקראינית בכדורסל.
ביוני 2011 הוא עבר לשחק במדי אפואל ניקוסיה בקפריסין. ובתום עונת 2011/2012 פרש מכדורסל מקצועני.
נבחרת ארצות הברית

ביזלי זומן על ידי מייק ששבסקי לשחק במדי נבחרת ארצות הברית בכדורסל במסגרת המוקדמות לאליפות העולם בכדורסל 2006 והופיע ב-2005 בעשרה משחקים שנערכו ברפובליקה הדומיניקנית.
הסתבכות משפטית

בשנת 2010 נעצר ונאסר ביזלי לזמן קצר בגרנד פורקס שבדקוטה הצפונית על פיגור בתשלומי מזונות, לפי המקומון של אותה העיר ביזלי בן השלושים דאז היה חייב לילדיו 6,651 דולר. ב-2015 נעצר ביזלי שנית בגרנד פורקס שבדקוטה הצפונית כשהתחמק מתשלומי מזונות פעם נוספת.
לקריאה נוספת

פרופיל, באתר Basketball-Reference
פרופיל, באתר eurobasket
פרופיל, באתר פיב"א
פרופיל, באתר ליגת ה-NBA
פרופיל, באתר ליגת העל הספרדית בכדורסל (בספרדית)
הערות שוליים

↑  "Jerome Beasley". North Dakota Fighting Sioux. אורכב מ-המקור ב-6 בנובמבר 2002. {{cite web}}:  (עזרה)
↑  יעוז סבר, הפועל ירושלים מנהלת מו"מ עם ג'רום ביסלי, אקס מיאמי, באתר nrg‏, 1 באוגוסט 2005
↑  אמיר בוגן, "ג'רום ביזלי ישמח להגיע להפועל ירושלים", באתר ynet, 22 באוגוסט 2005
↑  Jerome Beasley leaves Wizards, retrieved 9 Jan, 2007
↑  Local hoops: Slaughter to debut for Hapoel J'lem
↑  Art-Up LTD, ג'רום ביסלי, באתר מנהלת ליגת העל בכדורסל
↑  "ג'רום ביזלי: מקווה שנביא את היכולת לידי ביטוי". ג'רום ביזלי: מקווה שנביא את היכולת לידי ביטוי. נבדק ב-2017-09-02.
↑  מילן בן דוד, ‏ג'רום ביזלי נכשל בבדיקת סמים ושוחרר מדן בוש, באתר ONE‏, 13 בינואר 2009
↑  http://www.eiffeltowers.nl/Nieuws/Artikelen/tabid/211/ArticleType/ArticleView/ArticleID/397/Default.aspx/
↑  Former UND hoops star arrested for child support.
איסר קלונסקי

| --- | --- |

הרב איסר קלונסקי ב'בוקר של תורה' בישיבת הר ברכה ביום העצמאות ה'תשע"ה
 לידה:  1939 (בן 85 בערך) ה'תרצ"ט ירושלים, פלשתינה (א"י)
 מדינה:  ישראל 
 השכלה:  ישיבת בני עקיבא כפר הרא"ה  ישיבת כרם ביבנה  ישיבת מרכז הרב 
 מקום פעילות:  גבעת מרדכי, ירושלים
 השתייכות:  הציונות הדתית
 רבותיו:  הרב צבי יהודה הכהן קוק הרב אברהם אלקנה שפירא
 
הרב איסר קלונסקי (נולד בשנת ה'תרצ"ט, 1939) הוא רב ציוני דתי, מרבני "תקומה". מעורכי כתביו של רבו הרב צבי יהודה הכהן קוק ורבה של שכונת גבעת מרדכי בירושלים.
ביוגרפיה

נולד בירושלים למשפחה ירושלמית ותיקה, ונקרא על שם אבי סבו, ר' ישראל איסר לעווי-לוין. מצד אביו הוא ממשפחה בעלת שורשים חב"דיים: סבו, לוי אליעזר קלונסקי, היה מנכבדי קהילת חב"ד בחברון. למד בבית הספר היסודי "לדוגמה" בעיר לאחר מכן למד שנתיים בישיבת בני עקיבא כפר הרא"ה. השלים את לימודיו התיכוניים בבית ספר לדוגמה שליד סמינר המזרחי בירושלים. היה פעיל בבני עקיבא, בהדרכה ובהנהלה, וחבר גרעין "אמונים" של בני-עקיבא.
את שירותו הצבאי עשה בנח"ל בגדוד 50, ובסיירת שקד. במלחמת ששת הימים לחם בסיירת של חטיבת ירושלים והשתתף במערכה על ירושלים במלחמת ששת הימים, במהלכה נטל חלק בכיבוש ארמון הנציב, בית לחם, כפר עציון וחברון. עם גמר השירות הצבאי התחיל ללמוד בישיבה גבוהה, שנה אחת בישיבת כרם ביבנה וכעשר שנים בישיבת מרכז הרב. עם תום לימודיו נסמך לרבנות בידי הרב סלמן חוגי עבודי, הרב אברהם דוד רוזנטל, הרב יצחק אריאלי, הרב אברהם שפירא והרב שלמה גורן.
במשך שנים שירת בשירות מילואים בצה"ל, ולחם במלחמת יום הכיפורים. עבר לרבנות הצבאית ושימש כרב חטיבה במשך עשר שנים.
למד באופן אקסטרני לתעודת הוראה, נבחן לתעודת הוראה וקיבל תואר אקויולֶנְטי לתואר ד"ר[דרושה הבהרה].
נבחר לשמש בתור רב שכונת גבעת מרדכי. במקביל לעבודת הרבנות למד בכולל האידרא מספר שנים ולימד במוסדות שונים המזוהים עם הציונות הדתית, בהם: ישיבת המאירי, ישיבת ירושלים לצעירים, ישיבת נתיב מאיר, מדרשית נעם ואולפנת צביה ירושלים, אותה הקים ביחד עם חבריו. אולפנה זו התפתחה לרשת גדולה של אולפנות ברחבי הארץ ומספר ישיבות תיכוניות והרב קלונסקי נבחר לעמוד בראשות העמותה ומשמש כראש ההנהלה באופן פעיל.
היה פעיל בתנועת "גוש אמונים". במהלך המאבק נגד נסיגת צה"ל מסיני, שימש כרב בחצר אדר שבפתחת רפיח. שימש כאב בית דין בעיר פראג. הרב קלונסקי נטל חלק בסיוע לקהילת פראג לאחר מותו של הרב עוזי קלכהיים, שהיה מהמסייעים להקמתה המחודשת של קהילה זו עם נפילת מסך הברזל.
במשך שש שנים ניהל ברבנות הראשית לישראל את תחום הכשרות הארצית בזמן כהונת הרב אברהם אלקנה כהנא שפירא, תחתיו התקדם מאוד מצב הכשרות של הרבנות.
הוא התבקש על ידי הרב צבי יהודה הכהן קוק לערוך את ספריו. יחד עם הרב חיים שטיינר, הוציאו יחדיו את הספרים "אור לנתיבתי" מכתב ידו של הרב, וכן את הספר "לזכרו" – של הרב צבי יהודה. גם כתבים של הרב אברהם יצחק הכהן קוק עצמו נערכו על ידו לדפוס וחלקם נדפסו בהוצאת פרדס.
כמו כן פעל להוצאה לאור של כתבי היד של חותנו של הרב קוק, האדר"ת. ביניהם: "יקר האדרת" (כעורך) וכן "תפילת דוד", ביאור האדר"ת והערותיו על סידור התפילה (כמו"ל, בעריכת הרב אברהם קוסמן), ושו"ת "מענה אליהו".
כתב עם הרב חיים שטיינר את החוברת 'ארץ צבי' (ירושלים תשמ"ג) ואת החוברת 'הקול קול יעקב' – על הלכות תפילה. החוברת נבדקה והוערה על ידי הרב שלמה זלמן אוירבך ושימשה מאוחר יותר כאחד המקורות לספר 'הליכות שלמה'.
חבר ברבני תורת הארץ הטובה.
חיים אישיים

נשוי לחנה (לבית פוקס) ולהם חמישה ילדים ונכדים.
ממאמריו

"עצמיות האדם במשנת הרב קוק", סיני כז (תשכ"ה), עמ' רמג–רמח
"דין 'מדעתא' בקידושין", זכור זאת ליעקב, ירושלים תשל"א, עמ' רמד–רנ
"צום חולה עיניים בתשעה באב", המאיר לארץ 36 (תש"ס), עמ' 36–38
הערות שוליים

↑  על תקופת שירותו בטירונות ובגרעין "אמונים", לצד הרב בנימין הרלינג, ראו בספר לזכרו של האחרון: איש ימינך, עפרה, תשס"ג, עמ' 71–72.
↑  אריה יואלי, ‏הרב איסר קלונסקי באולפן סרוגים: כך כבשנו את בית לחם, כפר עציון וחברון, באתר "סרוגים", 28 במאי 2022
↑  על חלקו של הרב צבי יהודה קוק במינוי זה, ראו: שמחה רז, משמיע ישועה, מרכז שפירא תש"ע, עמ' 483.
↑  הרבנות הראשית לישראל: שבעים שנה לייסודה. ירושלים, תשנ"א, עמ' 67.
↑  שמחה רז, משמיע ישועה, מרכז שפירא תש"ע, עמ' 66.
↑  מבוא למהדורת תשס"ז, עמ' 12.
| --- | --- |
בקרת זהויות :  NLI: 987007311492805171  VIAF: 60673870   WorldCat (עם VIAF): 60673870
יצחק שלו (רב)

הרב יצחק שלו (נולד ב-1981) הוא רבה של ירוחם מאז שנת 2014. לפני כן כיהן כר"מ בישיבת ההסדר ירוחם ורב בית כנסת בעיירה.
ביוגרפיה

נולד לרחל ויעקב שלו וגדל בתל אביב. למד בתיכון צייטלין ובישיבת ההסדר ירוחם. למד גם מפי הרב מרדכי אליהו ושימש אותו. הרב מאיר כהנא מוגדר כרבו מישיבת ירוחם. שירת בצבא במסגרת ההסדר. מתגורר בעיירה מאז 1999 בערך. שימש כר"מ בישיבה וכרב בית הכנסת "רבי דוד בן ברוך" ("הכיפה") במשך כ-10 שנים, ומאז מעביר שיעורים רבים בעיר. במשך כמה שנים, טיפל בהתנדבות בענייני עירובין, כשרות, הכשרת כלים לפסח, ליווי אבלים ועוד, בשל העובדה שלא היה רב מכהן בירוחם.
במרץ 2014 נבחר לתפקיד הרב הראשי של ירוחם. עתירה שהוגשה לבית המשפט על חוקיות הבחירה, נדחתה.
עוסק רבות גם בתחומי רווחה ובסעד לתושבי העיר. מעורב בתחומים חברתיים רבים בעיר, בין היתר פעל למניעת סגירת מפעל נגב קרמיקה, וכן גייס מגבית למען העובדים שפוטרו.
מפרסם חוברות הלכתיות לפני חגים ומועדים מיוחדים, המופצות בירוחם ובמדיה הדיגיטלית.
נשוי לרחלי (לבית רוזנברג) ואב לשישה.
הערות שוליים

↑  צבי שיימן, ניצחון ציוני-דתי: הרב יצחק שלו נבחר לרבה של ירוחם, סרוגים, 31 במרץ 2014.
↑  צביקה גרוניך, הרב יצחק שליו: "לא חושש מבחירות חוזרות ברבנות ירוחם", כיכר השבת, 2 באפריל 2014.
↑  רבנות חברתית: רב העיר ירוחם יוזם מגבית לטובת מפוטרי 'נגב קרמיקה', באתר כיפה, ‏2017-11-02
| --- | --- |
בקרת זהויות :  NLI: 987007585778105171  VIAF: 316604195   WorldCat (עם VIAF): 316604195 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
גביע העולם בשחמט 2015

| --- | --- |
 ענף:  שחמט 
 ארגון מפעיל:  פיד"ה 
 תקופת התחרות:  10 בספטמבר 2015 – 5 באוקטובר 2015 (26 ימים) 
 מספר תחרות:  8 
 מספר מתמודדים:  128 
 עיר מארחת:  באקו 
 www.bakuworldcup2015.com
 → גביע העולם בשחמט 2013 גביע העולם בשחמט 2017 ← 
 קואורדינטות:  40°22′00″N 49°50′07″E﻿ / ﻿40.366656°N 49.835183°E﻿ / 40.366656; 49.835183
 he
 
גביע העולם בשחמט 2015 הוא הטורניר השביעי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 10 בספטמבר ל-5 באוקטובר 2015 בבאקו, שבאזרבייג'ן.
סרגיי קריאקין ניצח בגמר את פטר סבידלר לאחר 10 משחקים (ניצח בשלב הבליץ). משתתפי הגמר העפילו לתחרות המועמדים 2016.
משתתפים

128 המשתתפים נבחרו במספר אופנים:
משתתפי חצי הגמר של גביע העולם בשחמט 2013: ולדימיר קראמניק, דמיטרי אנדרייקין, יבגני טומשבסקי ומקסים ושייה-לגראב
אלופת העולם בשחמט לנשים 2014
אלופי העולם לנוער 2013 ו-2014
20 השחמטאים עם ממוצע מד הכושר הגבוה ביותר בין פברואר 2014 ינואר 2015
46 השחמטאים מאליפות אירופה
20 שחמטאים מאליפות אמריקה (הצפונית והדרומית)
20 שחמטאים מאליפות אסיה ואוקיאניה
6 שחמטאים מאליפות אפריקה
5 שחמטאים שבחר נשיא פיד"ה
4 שחמטאים שבחרה הוועדה המארגנת של התחרות
מנצח סיבוב ACP
פרסים

| סיבוב | זכייה |
| --- | --- |
ראשון: 6,000 $
שני: 10,000 $
שלישי: 16,000 $
רביעי: 25,000 $
חמישי: 35,000 $
שישי: 50,000 $
סגן: 80,000 $
מקום 1: 120,000 $
סה"כ: 1,600,000 $
מבנה התחרות

בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום.
אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא:
שני משחקי שח מהיר. 25 דקות עם תוספת של 10 שניות למסע.
שני משחקי שח מהיר. 10 דקות עם תוספת של 10 שניות למסע.
שני משחקי בליץ. 5 דקות עם תוספת של שלוש שניות למסע.
משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה.
המנצח בהתמודדות בכל סיבוב עולה לשלב הבא בתחרות והמפסיד מודח ממנה.
שלב הגמר ודו-קרב על המקום השלישי כלל 4 משחקים.
משתתפי התחרות - המדורגים ראשונים לפי מד כושר

בולגריה וסלין טופאלוב, 2816 - הודח בסיבוב הרביעי
ארצות הברית היקארו נקמורה, 2814 - הודח ברבע הגמר
ארצות הברית פביאנו קרואנה, 2808 - הודח בסיבוב הרביעי
הולנד אניש גירי, 2793 - הודח בחצי הגמר
ארצות הברית וסלי סו, 2779 - הודח בסיבוב הרביעי
רוסיה ולדימיר קראמניק, 2777 - הודח בסיבוב השלישי
רוסיה אלכסנדר גרישצ'וק, 2771 - הודח בסיבוב השלישי
הרפובליקה העממית של סין דינג לירן, 2770 - הודח בסיבוב הרביעי
ארמניה לבון ארוניאן, 2765 - הודח בסיבוב השני
רוסיה דמיטרי יאקובנקו, 2759 - הודח בסיבוב הרביעי
מגנוס קרלסן, וסלין טופאלוב, וישוואנתן אנאנד ודינג לירן שהיו יכולים להעפיל לתחרות הודיעו שלא מעוניין להשתתף.
שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר  | רבע הגמר  | רבע הגמר  |  |  | חצי הגמר  | חצי הגמר  | חצי הגמר  |  |  | משחק הגמר  | משחק הגמר  | משחק הגמר  |  |  |
|   |   |   |   |   |   |   |   |   |   |   |   |   |   |  |  |
 : 
|   | 16 |  רוסיה פטר סבידלר | ½3 |   |  |  |  |  |  |  |  |  |  |  |  |
|   | 24 |  הרפובליקה העממית של סין ויי יי | ½2 |   |   |  |  |  |  |  |  |  |  |  |  |
|   |   |   |   |   |   | 16 |  רוסיה פטר סבידלר | ½1 |   |  |  |  |  |  |  |
|  |  |  |  |   |   | 4 |  הולנד אניש גירי | ½ |   |  |  |  |  |  |  |
|   | 21 |  צרפת מקסים ושייה-לגראב | ½ |   |  |  |  |  |   |  |  |  |  |  |  |
|   | 4 |  הולנד אניש גירי | ½1 |   |   |   |   |   |   |   |  |  |  |  |  |
|   |   |   |   |   |   |   |   |   |   |   | 16 |  רוסיה פטר סבידלר | 4 |  |  |
|   |  |  |  |  |  |   |   |   |   |   | 11 |  רוסיה סרגיי קריאקין | 6 |  |  |
|   | 19 |  אזרבייג'ן שחריאר ממדיארוב | 2 |   |  |  |  |  |   |  |  |  |  |  |  |
|   | 11 |  רוסיה סרגיי קריאקין | 4 |   |   |  |  |  |  |  |  |  |  |  |  |
|   |   |   |   |   |   | 11 |  רוסיה סרגיי קריאקין | ½3 |   |  |  |  |  |  |  |
|  |  |  |  |   |   | 26 |  אוקראינה פבל אליינוב | ½2 |   |  |  |  |  |  |  |
|   | 26 |  אוקראינה פבל אליינוב | ½1 |   |  |  |  |  |  |  |  |  |  |  |  |
|   | 2 |  ארצות הברית היקארו נקמורה | ½ |   |  |  |  |  |  |  |  |  |  |  |  |
ישראלים בגביע

בוריס גלפנד, 2741, דורג במקום ה-13 - הודח בסיבוב הראשון
מקסים רודשטיין, 2678, דורג במקום ה-42 - הודח בסיבוב השני
איליה סמירין, 2669, דורג במקום ה-48 - הודח בסיבוב השני
תמיר נבאתי, 2595, דורג במקום ה-104 - הודח בסיבוב הראשון
I'm Going to Tell You a Secret

I'm Going to Tell You a Secret (בעברית: אני הולכת לספר לך סוד) הוא אלבום ההופעה הראשון של הזמרת-יוצרת האמריקאית מדונה. האלבום יצא לאור ב-20 ביוני 2006 ב-חברת התקליטים האחים וורנר.
האלבום נושא את שמו של הסרט התיעודי, "אני הולכת לספר לכם סוד", ומכיל גם את הסרט שיצא לאור. הסרט תיאר את מאחורי הקלעים של סבב ההופעות "Re-Invention World Tour", שהתקיים בשנת 2004. את הסרט הפיק ג'ונאס אקרלונד.
נתוני מכירות

| מקום> אלבום | תארים> אלבום | מכירות> אלבום |
| --- | --- | --- |
| איטליה (FIMI) | — | 100,000 |
| ארצות הברית (RIAA) | — | 85,000 |
| הממלכה המאוחדת (BPI) | — | 39,000 |
| צרפת (SNEP) | זהב | 100,000* |
וידאו
| אוסטרליה (ARIA) | פלטינה | 15,000^ |
| ארגנטינה (CAPIF) | פלטינה | 8,000^ |
| ברזיל (Pro-Música Brasil) | זהב | 15,000* |
| גרמניה (BVMI) | זהב | 25,000^ |
| הממלכה המאוחדת (BPI) | זהב | 25,000^ |
| ספרד (PROMUSICAE) | פלטינה | 25,000^ |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
גף סיורי ים

| --- | --- |

סמל היחידה עד לשנת 2017
 The First to Sea
 פרטים
 כינוי:  גס"י
 מדינה:  ישראל ישראל
 שיוך:   חיל הים הישראלי 
 בסיס האם:   בסיס חצור
 אירועים ותאריכים
 תקופת הפעילות:  1 בדצמבר 1976 – הווה (48 שנים)
 נתוני היחידה
 ייעוד:  בניית תמונה ימית ומשימות ימיות
 כלי טיס:  הרון 1 ("שובל ים")
 כלי טיס בעבר:  סי-סקאן ("שחף") דורניר Do-28 ("עגור") (אנ')
 פיקוד
 דרגת המפקד:    רב-סרן
גף סיורי ים (גס"י) היא יחידה הפועלת תחת יחידת השליטה הימית וממוקמת בטייסת 200 בבסיס חצור. היחידה מפעילה מערכות שמורכבות על  כטמ"מ מסוג הרון 1 ("שובל ים") מבסיס חצור, ובנוסף מפעילה מערכות על פלטפורמות אוויר נוספות. ייעוד היחידה הוא בניית תמונה ימית ומשימות ימיות באמצעות פלטפורמות אוויריות. מפקד היחידה הוא חובל בדרגת רס"ן.
היסטוריה > רקע

לאחר חדירות מחבלים מן הים בשנות ה-70 של המאה ה-20, ובהם הפיגוע בנהריה ב-1974 והפיגוע במלון סבוי בשנת 1975 שבו נרצחו 8 אזרחים ו-3 חיילים, הוחלט בחיל הים לנקוט בצעדים משמעותיים בכדי לְעַבּוֹת את יכולת ההגנה מפני פעילות חבלנית מן הים. אחת ההחלטות הייתה הקמת יחידת סיור אווירי שתעבה את מערך השליטה הימית בפעילות הביטחון השוטף, תתן זיהוי ראשוני של פעילות חבלנית עוינת מן הים ותכווין את הכוחות הימיים להשמדתו.